[{"text_idx": "#000000", "text": "Ixer kalea berrurbanizatzeko lanak amaitu dira"}, {"text_idx": "#000001", "text": "\u2013 Kalea erabat eraldatu da eta orain oinezkoentzako ibilbide zabalak eta irisgarritasun unibertsala bermatzen duten neurriak ditu."}, {"text_idx": "#000003", "text": "\u2013 Era berean, Udalak 30 aparkaleku berri jarri ditu eta San Pedro eta Ixer kaleen arteko bide-zatian eta Ixer barruko bidean zirkulazioaren noranzkoa aldatu da, inguru horretan ibilgailuen zirkulazioa hobetuz eta gidariei ikuspen handiagoa emanez."}, {"text_idx": "#000004", "text": "Ixer kalearen berrurbanizazioa errealitate bat da. Amorebieta-Etxanoko udalaren proiektu estrategikoetako bat bezala aurkeztuta, 6.300 metro koadroko azalera eta 1.300.000 euro baino gehiagoko aurrekontua hartu dituen jarduketa honek zonaldea osorik berritzeko aukera eman du, bai kanpora begira, bai barrura begira."}, {"text_idx": "#000005", "text": "Kaleak eraldaketa handia izan du eta orain oinezkoentzako ibilbide zabalak eta irisgarritasun unibertsala bermatzen duten neurriak ditu. Helburu nagusia oinezkoari lehentasuna ematea izan da beti, oztopo arkitektonikoak kenduz, berdeguneak sortuz eta hiri-elementuak hobetuz, hornidura-, saneamendu-, elektrizitate- eta argiztapen-sare guztiak berritzea barne. Kalean dauden edukiontziak ere berrantolatu dituzte."}, {"text_idx": "#000007", "text": "Udaletik pozik agertu dira beharrezkoak ziren hobekuntza batzuk amaitu direlako: \u00abKkale honen eraldaketa berri bat burutu dugu, egoiliarrek sarri eskatzen zutena eta guztiz beharrezkoa zena. Inbertsio honekin kale hau erabat egokitu eta hobetu dugu, bai barrutik bai kanpotik, oinezkoentzako ibilbideak eta irisgarritasun unibertsala lehenetsiz. Behin betiko, irisgarritasunean irabazi da, eta hori ezinbestekoa da, mugikortasun murritzagoa duen adineko jende asko bizi baita \u00ab, nabarmendu dute."}, {"text_idx": "#000008", "text": "Inguruko bizilagunen kezka nagusietako bat aparkalekuarekin lotuta zegoen, baina aparkaleku berriari eta bideko aldaketei esker, proiektu berriarekin zornotzarrek lehen baino plaza bat gehiago izango dute."}, {"text_idx": "#000013", "text": "\u201cTenemos dificultad para alquilar pisos por el color de nuestra piel\u201d"}]